A Szerb Köztársaság alkotmánya 123. szakaszának 3. pontja alapján, és A nemzeti kisebbségek nemzeti tanácsairól szóló törvény (Az SZK Hivatalos Közlönye, 72/09., 20/14. – az Alkotmánybíróság határozata és 55/14. szám) 119. szakaszával kapcsolatban

a Kormány

**rendeletet**

**hoz**

**A NEMZETI KISEBBSÉGI KÖLTSÉGVETÉSI ALAP ESZKÖZEINEK FELOSZTÁSI ELJÁRÁSÁRÓL**

|  |
| --- |
| 1. szakasz  A jelen rendelet részletesen szabályozza az Államigazgatási és Helyi Önkormányzati Minisztérium (a továbbiakban: Minisztérium) külön költségvetési rovatrendjében vezetett Nemzeti Kisebbségi Alap (a továbbiakban: Alap) eszközeinek a nemzeti kisebbségi kultúra, oktatás, tájékoztatás és hivatalos nyelv- és íráshasználat területén megvalósuló programokra és projektumokra való felosztási mércéit, feltételeit, módját és eljárását.  Az e szakasz 1. bekezdése szerinti Alap adományokból is finanszírozható. |
| 2. szakasz  Az Alap eszközeit a nemzeti kisebbségi kultúra, oktatás, tájékoztatás és hivatalos nyelv- és íráshasználat területén megvalósuló programokra és projektumokra a Nemzeti Kisebbségi Tanács javaslatára, a miniszter által hozott Program szerint annak a naptári évnek kezdetén osztják fel, amelyben a jelen rendelet 1. szakasza szerinti eszközöket odaítélik.  Az e szakasz 1. bekezdése szerinti Nemzeti Kisebbségi Tanács javaslata tartalmazza a programok és a projektumok végrehajtása szerinti elsőbbségi területet, a kitűzött célokat, az eszközök keretét és az odaítélésük szerinti időszakot.  Az e szakasz 1. bekezdése szerinti Program végrehajtásáért a Minisztérium felelős.  3. szakasz  A jelen rendelet 1. szakasza szerinti eszközöket nyilvános pályázaton (a továbbiakban: pályázat) ítélik oda, amelyet a Minisztérium hirdet meg és közzéteszi a Minisztérium, az Emberi és Kisebbségi Jogi Hivatal, a Civil Társadalommal Együttműködő Hivatal hivatalos internetes oldalán és az e-Közigazgatás portálján.  A pályázati hirdetmény tartalmazza: a program és a projektum céljait, a kiírása szerinti területeket (nemzeti kisebbségi kultúra, oktatás, tájékoztatás és hivatalos nyelv- és íráshasználat); az odaítélendő eszközkeretet; a pályázati kérelem benyújtásának határidejét; a pályázati kérelem benyújtásának feltételeit, részletes mércéit és kiegészítő kritériumait, valamint a pályázat lefolytatása tekintetében jelentős egyéb adatokat.  A Bizottság megállapítja a programok és projektumok sajátos céljait, amelyekre a pályázatot meghirdették, valamint az e szakasz 2. bekezdése szerinti részletes mércéket és kiegészítő kritériumokat, amelyek alapján a nemzeti kisebbségi nemzeti tanácsokkal folytatott előzetes konzultáció alapján az egyes terület tekintetében sajátos programokat és projektumokat kiválasztják. |
| 4. szakasz  Pályázhatnak a nemzeti kisebbségi nemzeti tanácsok által alapított szerb köztársasági székhelyű intézmények, egyesületek, alapítványok, gazdasági társaságok és más szervezetek, valamint a megfelelő regiszterbe bejegyzett civil társadalmi szervezetek, melyeknek céljai alapszabályi rendelkezéseik szerint a nemzeti kisebbségek tagjai jogainak és helyzetének védelme és előmozdítása területén valósulnak meg, valamint az egyetemi, illetve a szaktanulmányi akadémiák adományalapjai, alapítványai és értekezletei (a továbbiakban: pályázó). |
| 5. szakasz  A jelen rendelet 1. szakasza szerinti eszközodaítélési eljárást a pályázati bizottság (a továbbiakban: Bizottság) folytatja le.  A Bizottságba meghatározott számú tagot neveznek ki – annak a minisztériumnak a képviselőjét, amelynek feladatkörébe azok a programok és projektumok szerepelnek, amelyeket a Bizottság a pályázat alapján megvitat, valamint az Államigazgatási és Helyi Önkormányzati Minisztérium és az Emberi és Kisebbségi Jogi Hivatal képviselőit.  Annak a szervnek a vezetője, amelynek feladatkörébe a pályázat kiírása szerinti terület tartozik, a Bizottság tagjának javasolhatja a szakmai nyilvánosság képviselőjét is.  Az államigazgatási és helyi önkormányzati miniszter (a továbbiakban: miniszter) utasítást hoz, melyben részletesen meghatározza a Bizottság összetételét és tagjainak számát, valamint a Bizottság munkája tekintetében jelentős egyéb kérdéseket.  A Bizottságot a miniszter határozattal alakítja meg, a jelen rendelet 2. szakasza szerinti Programban megállapított elsőbbségi finanszírozási területtel összhangban.  A Bizottság meghozza az ügyrendjét.  A Bizottságnak a Minisztérium és az Emberi és Kisebbségi Jogi Hivatal nyújt adminisztratív és műszaki támogatást.  6. szakasz  A pályázati kérelmet a Minisztériumhoz a pályázat közzétételétől számított legalább 30 napon belül a pályázati dokumentumok szerves részét képező jelentkezési formanyomtatványon kell benyújtani.  A jelentkezési formanyomtatványt a Minisztérium állapítja meg és közzéteszi a Minisztérium, az Emberi és Kisebbségi Jogi Hivatal, a Civil Társadalommal Együttműködő Hivatal hivatalos internetes oldalán és az e-Közigazgatás portálján.  A jelentkezési formanyomtatvány tartalmazza: a program és a projektum javaslatának benyújtójára vonatkozó fő adatokat; a program és a projektum benyújtójának képviselőjére vonatkozó adatokat; a program és a projektum irányításához és végrehajtásához szükséges kapacitásokra vonatkozó adatokat beleértve a múltbeli bizonyító eredményeket; a program és a projektum leírását; a a javasolt program és a projektum végrehajtásához szükséges pénzeszközökre vonatkozó adatokat és a program és projektum költségvetésének írásos (beszámoló) és táblázatos leírását, valamint egyéb fontos adatokat annak biztosítékaként, hogy a kitűzött célokat meg fogják valósítani. |
|  |
| 7. szakasz  Az Alap eszközeiből finanszírozott programok és projektumok kiválasztása az alábbi kritériumok szerint történik: mennyiben felel meg a leírt program és a projektum a pályázati eljárásban kitűzött program- és projektumcéloknak, időtartam, a program és projektum további fejlesztésének lehetősége és fenntarthatósága, az intézkedés, mellyel a célcsoportok, akiknek a programot és projektumot szánták elérhetők; az intézkedés, amelyben a szervezet kapacitása megfelel a célok elérésének, valamint a program és projektum költségvetésének indokoltsága.  8. szakasz  A Bizottság megvitatja a határidőben beérkezett pályázati jelentkezéseket és a csatolt dokumentumokat; megállapítja a pályázatban előirányzott formális követelmények teljesítését és megállapítja a bejelentett programok és projektumok értékelési és rangsorolási jegyzékét.  A Bizottság nem vitatja meg a késve érkező és szabálytalanul kitöltött; a hiányos; a nem megfelelő formanyomtatványon benyújtott és az olyan pályázati jelentkezéseket, amelyeknek hiányosságai miatt nem állapítható meg a pályázati jelentkezés tényleges tartalma, vagy nem értékelhető a megadott kritériumok szerint; a pályázati részvételre jogosulatlan pályázók jelentkezéseit; a jogosulatlan személy által benyújtott és a jelen rendelkezés szerint megállapított eszközök rendeltetésétől eltérő projektumokat és programokat tartalmazó pályázati jelentkezéseket. |
| 9. szakasz  A benyújtott programok és projektumok értékelési és rangsorolási jegyzékét a Bizottság a pályázati határidő leteltétől legfeljebb 60 napon belül megállapítja.  Az e szakasz 1. bekezdése szerinti jegyzéket közzéteszik a Minisztérium, az Emberi és Kisebbségi Jogi Hivatal, a Civil Társadalommal Együttműködő Hivatal hivatalos internetes oldalán és az e-Közigazgatás portálján.  A pályázóknak az e szakasz 1. bekezdése szerinti jegyzék közzétételétől számított három napon belül joguk van a benyújtott pályázati jelentkezésekbe és a mellékelt dokumentumokba való betekintéshez, és kifogást terjeszthetnek elő velük szemben.  A kifogásról a Bizottság az átvételétől számított 15 napon belül hoz döntést.  Az Alap eszközeinek odaítéléséről szóló határozatot az e szakasz 1. bekezdése szerinti jegyzék alapján a miniszter hozza meg a jegyzék megállapításától számított 30 napon belül. |
| 10. szakasz  A programok és projektumok végrehajtására a jelen rendelettel összhangban jóváhagyott eszközök rendeltetési eszközök, és kizárólag az adott program és projektum végrehajtására a Minisztérium és az eszközök igénybe vevője között kötött szerződéssel összhangban használhatók fel.  A szerződés szabályozza a szerződő felek kölcsönös jogait, kötelezettségeit és felelősségét. |
| 11. szakasz  Az eszközök igénybe vevője köteles a Minisztériumnak a program és a projektum végrehajtásáról beszámoló és pénzügyi jelentést benyújtani az eszközök rendeltetésszerű költésére vonatkozó bizonyítékkal (a továbbiakban: jelentés).  Jelentést negyedévenként, valamint a program és projektum végrehajtása után kell benyújtani.  Az eszközök igénybe vevője köteles a végrehajtott programban és projektumban megfelelő módon feltüntetni, hogy a finanszírozásában vagy társfinanszírozásában részt vett a Minisztérium. |
| 12. szakasz  A Minisztérium figyelemmel kíséri az eszközök fogyasztását és a célok megvalósulását, melyekre a jelen rendelet 11. szakasza szerinti jelentés alapján az eszközöket felosztották.  Az e szakasz 1. bekezdése szerinti célok elérésének figyelemmel kísérése végett a Minisztérium elengedhetetlenül kikéri annak a minisztériumnak a véleményét, amelynek feladatkörébe a beterjesztett jelentés szerinti program vagy projektum tartozik.  Az eszközök igénybe vevője köteles a Minisztériumnak minden időben lehetővé tenni a program és a projektum végrehajtásának ellenőrzését és az összes szükséges dokumentumba való betekintést. A Minisztérium véleménybeszerzése céljából, szükség szerint, betekintést biztosít a dokumentumokba az illetékes minisztériumnak is.  Ha az eszközök igénybe vevője ellehetetleníti a program és a projektum végrehajtásának ellenőrzését, vagy az ellenőrzés alkalmával az eszközök rendeltetéstől eltérő költését állapítják meg, a Minisztérium felbontja a szerződést, az eszközök igénybe vevője pedig köteles a kifizetett eszközöket felszámolt késedelmi kamattal együtt visszafizetni |
| 13. szakasz  Az eszközök igénybe vevője, akivel kapcsolatban megállapítást nyer, hogy az eszközöket a rendeltetésüktől eltérően költötte el, az Alap eszközeit odaítélő következő pályázatokon nem jogosul részvételre. |
| 14. szakasz  A jelen rendelet a Szerb Köztársaság Hivatalos Közlönyében való közzétételének napjától számított nyolcadik napon lép hatályba. |

**KORMÁNY**

|  |  |
| --- | --- |
| 05. Szám:  Belgrád, 2016. | ELNÖK |